તા. 3 અને 4 દરમિયાન સમય સારો નથી આપે સાવધાની રાખવી જરૂરી છે. સ્વાસ્થ્ય સમસ્યાઓ આપને પરેશાન કરી શકે છે જેમાં ખાસ કરીને અનિદ્રા અને માથામાં દુખાવાની ફરિયાદ વધુ રહેશે. વ્યાપાર વ્યવસાયમાં આપે કોઈ મહત્ત્વનો નિર્ણય લેવાનું ટાળવું. પૈતૃક સંપત્તિમાં કોર્ટ કચેરીના યોગો બને. બહાર ગામ જાવ તો નદી કે તળાવમાં ન્હાવા જવું નહીં. સરકારી કામકાજમાં તકલીફ થાય. ઉચ્ચ અધિકારી સાથે સંબંધો બગડવા નહીં અન્યથા નોકરીમાંથી ઘરે બેસવાના યોગો બનશે. આકસ્મિક ધન હાનિ થવાના યોગો છે. તા. 5, 6 અને તા. 7 સાંજ સુધી આપ સંબંધો સાચવવા માટે વધુ પ્રયાસ કરશો. આ સમય એકંદરે મધ્યમ ફળદાયી રહેશે. આપ કોઈ મિટિંગમાં ભાગ લેશો. પોતાના જાત પર ભરોસો રાખી કોઈપણ કાર્ય આત્મબળથી પુરુ કરશો અને તેના ફળસ્વરૂપે દેખીતી રીતે આપની પ્રગતી થશે. પિતાની તબિયતની કાળજી લેવી. વિદેશયાત્રામાં તકલીફો આવે. ધાર્મિક યાત્રાના યોગો બને છે. તા. 7 સાંજ પછી તથા તા. 8 અને 9 દરમિયાન આપના માટે માન-પ્રતિષ્ઠાનો તબક્કો રહેશે. આપના કાર્યો અને કાર્યશૈલીની પ્રસંશા થશે. કામમાં વ્યસ્તતા વધુ રહેશે પરંતુ આ વ્યસ્તતા તથા મહેનત આપને સફળતા અપાવશે. ઉઘરાણી માટે દિવસો સારા રહે.